Дом Здравља Ваљево

**Питање:**

Из Вашег одговора на питање у вези са техничком спецификацијом за партију 2 – екг апарати, захтевате могућност надоградње апарата тромболиза софтвером , ви сте одговорили следеће:

„Наручилац је поменуту техничку карактеристику код ЕКГ апарата захтевао из разлога лакшег доношења одлуке и прецизније дијагностике лекара у акутним ситуацијама када је пацијентима угрожен живот. Тромболиза опције код ЕКГ апарата лекарима омогућава бржу и адекватнију реакцију приликом збрињавања угрожених пацијената. Након истраживања тржишта ЕКГ апарата наручилац се уверио у постојање више произвођача који поседују апарате са потребним софтвером.

Из наведеног разлога наручилац остаје при захтеваним техничким карактеристикама“.

Овим путем вас упућујемо на следеће:

Ви у овоj јавној набавци нисте захтевали да понуђени ЕКГ уређај поседује тромболиза софтвер, већ само могућност даноградње истим, што су две различите техничке спецификације.

Из техничке спецификације коју сте навели у конкурсној документацији Ви сте захтевали уређај без тромболиза софтвера, али са могућношћу надоградње ( могућност који можда никада нећете ни искористити нпр. због неприхватљиве цене истог или Вам пак можда никада неће требати, јер је ипак спецификација заснована на претпоставци.

То значи да је Ваш одговор потпуно контрадикторан у односу на тражену техничку спецификацију коју сте навели у конкурсној документацији, јер сте Ви ипак захтевали уређај без тормболиза софтвера.

Даље се може установити следеће:

Нисте навели још неке произвођаче регистроване на територији Републике Србије, који испуњавају тражену карактеристику и тиме укажете да сте обезбедили конкуренцију према ЗЈН.

Истичeмо да је овде прекршена одредба члана 63 ЗЈН јер нисте одговорили на прецизно постављено питање.

Ваш непотпун одговор на јасно постављено питање да наведете тачно име још неких произвођача урађаја ( не потенцијалних понуђача) које набављате а да имају тражену карактеристику „тромболиза софтвер“ није одговор на постављено питање, те вас молимо да одговорите на следеће:

* Наведите нам још неке произвођаче чији су уређаји регистровани у АЛИМС-у и самим тим имају могућност да учествују у овом поступку, а који испуњавају тражену карактеристику – „ тромболиза софтвер“ и тиме укажете да сте обезбедили конкуренцију према ЗЈН, јер претпостављано из Вашег одговора да сте извршили истраживање тржишта у складу са ЗЈН.

**Одговор:**

Комисија наручиоца разматрајући наводе заинтересованог лица истиче да су наводи неосновани, па се захтев за изменом конкурсне документације тако што би био обрисан захтев ‚‚ могућност надоградње тромболиза софтwаре-ом'' одбија као неоснован. Ово из следећих разлога:

Чланом 21. Закона о здравственој заштити (''Сл. Гласник РС'', бр. 107/2005, 72/2009 – др. закон, 88/2010, 99/2010, 57/2011, 119/2012, 45/2013 – др. закон, 93/2014, 96/2015 и 106/2015) је прописано**: ''Начело свеобухватности здравствене заштите остварује се укључивањем свих грађана Републике у систем здравствене заштите, уз примену обједињених мера и поступака здравствене заштите које обухватају промоцију здравља, превенцију болести на свим нивоима, рану дијагнозу, лечење и рехабилитацију''.**

Чланом 23. Закона о здравственој заштити (''Сл. Гласник РС'', бр. 107/2005, 72/2009 – др. закон, 88/2010, 99/2010, 57/2011, 119/2012, 45/2013 – др. закон, 93/2014, 96/2015 и 106/2015) је прописано: **''Начело сталног унапређења квалитета здравствене заштите остварује се мерама и активностима којима се у складу са савременим достигнућима медицинске науке и праксе повећавају могућности повољног исхода и смањивања ризика и других нежељених последица по здравље и здравствено стање појединца и заједнице у целини''.**

Чланом 24. Закона о здравственој заштити (''Сл. Гласник РС'', бр. 107/2005, 72/2009 – др. закон, 88/2010, 99/2010, 57/2011, 119/2012, 45/2013 – др. закон, 93/2014, 96/2015 и 106/2015) је прописано: **''Начело ефикасности здравствене заштите остварује се постизањем најбољих могућих резултата у односу на расположива финансијска средства, односно постизањем највишег нивоа здравствене заштите уз најнижи утрошак средстава''.**

Имајући у виду наведено, као и већ достављени одговор наручиоца на који заинтересовано лице приговара, наручилац истиче да се спорном техничком карактеристиком ‚‚ могућност надоградње тромболиза софтwаре-ом'' остварују основни принципи на којима почива здравствени систем Републике Србије. Наиме, стоји чињеница да је наручилац конкурсном документацијом захтевао да апарат ''има могућност надоградње тромболиза софтwаре-ом'', али не стоји закључак заинтересованог лица да то наручилац највероватније неће никад ни искористити под предпоставком неприхватљивости цене софтwаре-а. У тренутку расписивања наручилац располаже одређеним финансијским средствима са којима намерава купити медицинску опремукоја ће у току даље експлоатације створити могућност за пружање највишег нивоа здравствене заштите. Такав ниво здравствене заштите се најпре може остварити дијагностиком било инвазивном или неинвазивном. Претходним одговором наручилац је указао предност апарата који има тромболиза софтwаре, а који се огледа у доношењу одлуке у случају витално угрожених пацијената. **У том смилсу захтев наручиоца за апаратом који има могућност надоградње тромболиза софтwаре-ом није како заинтересовано лице тумачи будућа неизвесна околност чија употреба ће зависити од тога да ли ће наручилац инсталирати софтwаре, већ управо намера наручиоца да се у што краћем временском периоду инсталира софтwаре, а предпоставка за тако нешто је поседовање могућности апарата који се набавља са таквом карактеристиком.** Даље то значи, да су такве активности наручиоца у складу са напред наведеним члановима Закона о здравственој заштити, па се захтев заинтересованог лица за изменом конкурсне документације одбија као неоснован.

У погледу навода да је прекршен члан који се односи на начело обезбеђења конкуренције, наручилац истиче да је такав навод неоснован. Порекло добара није релевантно код обезбеђивања конкуренције, сем ако се то изузетно не тражи. Код одређивања додатних услова или захтева техничке спецификације, између осталог, се мора обезбедити да више понуђача може испунити тражене захтеве, а не више произвођача.

Комисија за јавне набавке